URDHËR

Nr. 582, datë 29.7.2024

PËR DISA MASA MBROJTËSE NDAJ SËMUNDJES SË MURTAJËS AFRIKANE TË DERRAVE TË SHFAQUR NË SHTETIN E GJERMANISË 

Mbështetur në nenin 102, pika 4 e Kushtetutës, neni 42 dhe 43, i ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e importit dhe tranzitimit për në territorin e Republikës së Shqipërisë, e të gjithë kafshëve të gjalla të llojit derra të butë dhe të egër të mbajtur, produkteve të tyre duke përjashtuar mishin e vulosur në një kontejner hermetik me një vlerë të F0 prej 3 ose më lart dhe xhelatinën, materialit biologjik dhe embrioneve të kafshëve të gjalla të llojit derra, mishin e freskët dhe nënprodukteve të tyre të kafshëve të llojit derra, sipas njoftimeve të marra nga faqja zyrtare e OIE-së dhe ADIS-it, përkatësisht nga ndarjet administrative të përcaktuara në tabelën e mëposhtme:

	Ndarja administrative e nivelit të parë
	Ndarja administrative e nivelit të dytë
	Ndarja administrative e nivelit të tretë

	Baden-Württemberg
	Emmendingen
	Nördlicher Kaiserstuhl

	Brandenburg
	Barnim
	Britz-Chorin-Oderberg, 

	Brandenburg
	Dahme-Spreewald
	Lieberose/Oberspreewald

	Brandenburg
	Frankfurt (Oder),
	Frankfurt (Oder)

	Brandenburg
	Märkisch-Oderland
	Lebus

	Brandenburg
	Märkisch-Oderland
	Bad Freienwalde (Oder),

	Brandenburg
	Märkisch-Oderland
	Golzow

	Brandenburg
	Oberspreewald-Lausitz
	Großräschen 

	Brandenburg
	Oberspreewald-Lausitz
	Ruhland

	Brandenburg
	Oberspreewald-Lausitz
	Senftenberg

	Brandenburg
	Oberspreewald-Lausitz
	Altdöbern

	Brandenburg
	Oder-Spree
	Odervorland

	Brandenburg
	Oder-Spree
	Scharmützelsee

	Brandenburg
	Oder-Spree
	Schlaubetal

	Brandenburg
	Oder-Spree
	Eisenhüttenstadt

	Brandenburg
	Oder-Spree
	Brieskow-Finkenheerd

	Brandenburg
	Oder-Spree
	Beeskow 

	Brandenburg
	Oder-Spree
	Rietz-Neuendorf

	Brandenburg
	Spree-Neiße
	Schenkendöbern

	Brandenburg
	Spree-Neiße
	Spremberg

	Brandenburg
	Spree-Neiße
	Guben

	Brandenburg
	Spree-Neiße
	Forst (Lausitz)

	Brandenburg
	Spree-Neiße
	Döbern-Land

	Brandenburg
	Spree-Neiße
	Neuhausen/Spree

	Brandenburg
	Spree-Neiße
	Drebkau

	Brandenburg
	Uckermark
	Schwedt/Oder

	Brandenburg
	Uckermark
	Gartz (Oder)

	Brandenburg
	Uckermark
	Oder-Welse

	Brandenburg
	Uckermark
	Angermünde

	Brandenburg
	Spree-Neiße
	Peitz

	Brandenburg
	Uckermark
	Prenzlau

	Brandenburg
	Dahme-Spreewald
	Lübben (Spreewald)

	Brandenburg
	Cottbus
	Cottbus

	Mecklenburg-Vorpommern
	Ludwigslust-Parchim
	Parchimer Umland

	Mecklenburg-Vorpommern
	Ludwigslust-Parchim
	Eldenburg Lübz

	Mecklenburg-Vorpommern
	Ludwigslust-Parchim
	Grabow

	Mecklenburg-Vorpommern
	Rostock
	Krakow am See

	Mecklenburg-Vorpommern
	Vorpommern-Greifswald
	Pasewalk*

	Niedersachse
	Emsland
	Twist

	Niedersachsen
	Emsland
	Emsbüren

	Niedersachsen
	Cloppenburg
	Garrel

	Sachsen
	Bautzen
	

	Sachsen
	Görlitz
	Weißwasser/O.L

	Sachsen
	Görlitz
	Diehsa

	Sachsen
	Görlitz
	Bad Muskau

	Sachsen
	Görlitz
	Rietschen

	Sachsen
	Görlitz
	Markersdorf

	Sachsen
	Görlitz
	Boxberg/O.L

	Sachsen
	Görlitz
	Schleife

	Sachsen
	Görlitz
	Niesky

	Sachsen
	Görlitz
	Reichenbach/O.L

	Sachsen
	Görlitz
	Ostritz

	Sachsen
	Görlitz
	Weißer Schöps/Neiße

	Sachsen
	Meißen
	Thiendorf

	Sachsen
	Meißen
	Ebersbach

	Sachsen
	Meißen
	Moritzburg

	Sachsen
	Meißen
	Schönfeld

	Sachsen
	Meißen
	Radeburg

	Sachsen
	Meißen
	Weinböhla

	Sachsen
	Meißen
	Niederau

	Sachsen
	Nordsachsen
	Wermsdorf

	Sachsen
	Sächsische Schweiz -Osterzgebirge
	Lohmen/Stadt Wehlen

	Sachsen
	Bautzen
	Radibor

	Sachsen
	Bautzen
	Königswartha

	Sachsen
	Bautzen
	Neschwitz

	Sachsen
	Bautzen
	Elsterheide*

	Sachsen
	Bautzen
	Spreetal*

	Schleswig-Holstein
	Nordfriesland
	Südtondern

	Schleswig-Holstein
	Kiel
	Kiel

	Hessen
	Groß-Gerau
	Biebesheim am Rhein*

	Hessen
	Groß-Gerau
	Stockstadt am Rhein*


2. Lejimin e importit dhe tranzitimit për në territorin e Republikës së Shqipërisë, të të gjitha kafshëve të gjalla të llojit derra të butë dhe të egër të mbajtur, produkteve të tyre, mishin e vulosur në një konteiner hermetik me një vlerë të F0 prej 3 ose më lart dhe xhelatinën, materialit biologjik dhe embrioneve të kafshëve të gjalla të llojit derra, mishin e freskët dhe nënprodukteve të tyre të kafshëve të llojit derra, nga ndarjet administrative të shtetit të Gjermanisë të cilat nuk janë të cituara në tabelën e mësipërme, të painfektuara nga sëmundja, nëse plotësohen kushtet e mëposhtme nga pika 2.1 deri në pikën 2.8:

2.1 Për kafshët e gjalla të llojit derra të butë dhe të egër të mbajtur, certifikata shëndetësore veterinare, duhet të vërtetojë që kafshët:
a) nuk kanë shfaqur shenja klinike të murtajës afrikane të derrave ditën e dërgesës;

b) janë mbajtur që nga lindja ose për tre muajt e fundit në një kompartament (zonë) pa prezencë të murtajës afrikane të derrave; ose
c) janë mbajtur në një stacion karantine, të izoluar për 30 ditë përpara dërgesës dhe i janë nënshtruar një testi virologjik dhe një testi serologjik të kryer të paktën 21 ditë pas hyrjes në stacionin e karantinës, me rezultate negative.

2.2 Për materialin biologjik të kafshëve të llojit derra të butë ose të egër të mbajtur, certifikata shëndetësore veterinare, duhet të vërtetojë që kafshët donatore të materialit biologjik:

a) janë mbajtur që nga lindja ose për të paktën tre muaj para grumbullimit në një stacion, në të cilin janë mbikëqyrur në përputhje me nenet 15.1.28 deri në 15.1.30, të Kodit Terrestrial të OIE-së dhe vërteton se asnjë rast i murtajës afrikane të derrave, nuk ka ndodhur në tre vitet e fundit. Kjo periudhë reduktohet në 12 muaj vetëm nëse survejanca demonstron, dokumenton se nuk ka dëshmi të përfshirjes së rriqrave në epidemiologjinë e infeksionit;

b) nuk kanë shfaqur shenja klinike të murtajës afrikane të derrave në ditën e mbledhjes së materialit biologjik;

c) sperma është mbledhur, përpunuar dhe ruajtur në përputhje me kapitujt 4.6 dhe 4.7, të Kodit Terrestrial të OIE-së;

ç) sperma e përdorur për fekondimin e ovociteve është në përputhje me kushtet e përcaktuara në nenin 15.1.10 ose nenin 15.1.11, të Kodit Terrestrial të OIE-së, sipas rastit.

2.3 Për embrionet e derivuara in vivo të derrave të butë, certifikata shëndetësore veterinare, duhet të vërtetojë që kafshët donatore të embrioneve:

a) janë mbajtur që nga lindja ose për të paktën tre muaj para grumbullimit të embrioneve në një stacion, në të cilën janë mbikëqyrur në përputhje me nenet 15.1.28 deri në 15.1.30, të Kodit Terrestrial të OIE-së dhe vërteton se asnjë rast i murtajës afrikane të derrave, nuk ka ndodhur në tre vitet e fundit. Kjo periudhë reduktohet në 12 muaj vetëm nëse survejanca demonstron, dokumenton se nuk ka dëshmi të përfshirjes së rriqrave në epidemiologjinë e infeksionit;

b) nuk kanë shfaqur shenjë klinike të murtajës afrikane të derrave në ditën e mbledhjes së embrioneve;

c) i janë nënshtruar një testi serologjik të kryer të paktën 21 ditë pas grumbullimit, me rezultate negative;

ç) embrionet janë mbledhur, përpunuar dhe ruajtur në përputhje me dispozitat përkatëse të kapitullit 4.8 dhe 4.10, të Kodit Terrestrial të OIE-së.

2.4 Për mishin e kafshëve të llojit derra të butë ose të egër të mbajtur, certifikata shëndetësore veterinare, duhet të vërtetojë që:

a) e gjithë ngarkesa e mishit të freskët vjen nga kafshët e llojit derra që kanë origjinën nga tufat në të cilat janë mbikëqyrur në përputhje me nenet 15.1.28 deri në 15.1.30, të Kodit Terrestrial të OIE-së dhe vërteton se asnjë rast i murtajës afrikane të derrave nuk ka ndodhur në tre vitet e fundit. Kjo periudhë reduktohet në 12 muaj vetëm nëse survejanca demonstron, dokumenton se nuk ka dëshmi të përfshirjes së rriqrave në epidemiologjinë e infeksionit;

b) janë testuar mostra nga një numër statistikisht përfaqësues i kafshëve për sëmundjen e murtajës afrikane të derrave, me rezultate negative;

c) e gjithë ngarkesa e mishit të freskët vjen nga kafshë të cilat janë therur në një thertore të miratuar dhe i janë nënshtruar kontrollit me rezultate të favorshme të inspektimit para dhe pas vdekjes në përputhje me kapitullin 6.3, të Kodit Terrestrial të OIE-së;

ç) janë marrë masat e nevojshme pas therjes për të shmangur kontaktin e mishit të freskët me çdo burim të virusit të murtajës afrikane të derrave.

2.5 Për mishin e freskët të kafshëve të egra të llojit derra, certifikata shëndetësore veterinare, duhet të vërtetojë që:

a) janë vrarë në një vend ose zonë të lirë nga murtaja afrikane e derrave në përputhje me pikën 1 ose pikën 2 të nenit 15.1.4, të Kodit Terrestrial të OIE-së;

b) i janë nënshtruar me rezultate të favorshme një inspektimi pas vdekjes në përputhje me kapitullin 6.3, të Kodit Terrestrial të OIE-së në një objekt ekzaminimi të miratuar nga Autoriteti Veterinar për qëllime eksporti.

2.6 Për produktet e mishit të kafshëve të llojit derra, certifikata shëndetësore veterinare, duhet të vërtetojë që:

a) mishi i freskët plotëson kushtet përkatëse në nenet 15.1.14, 15.1.15 dhe 15.1.16, të Kodit Terrestrial të OIE-së;

b) mishi është përpunuar në një objekt të miratuar nga Autoriteti Veterinar për qëllime eksporti dhe ka plotësuar kushtet përkatëse të neneve 15.1.14, 15.1.15 dhe 15.1.16, të Kodit Terrestrial të OIE-së; ose
c) janë përpunuar në një objekt të miratuar nga Autoriteti Veterinar për qëllime eksporti, në mënyrë që të sigurohet shkatërrimi i virusit të murtajës afrikane të derrave në përputhje me nenin 15.1.23, të Kodit Terrestrial të OIE-së dhe janë marrë masat e nevojshme pas përpunimit të mishit për të shmangur kontaktin e produktit me çdo burim të virusit të murtajës afrikane të derrave.

2.7 Për qimet (e pjesës së shpinës) e kafshëve të llojit derra, certifikata shëndetësore veterinare, duhet të vërtetojë që:

a) e kanë origjinën nga derrat e egër të mbajtur ose të butë të kapur në një vend, zonë ose ndarje pa prezencë të murtajës afrikane të derrave dhe janë përpunuar në një objekt të miratuar nga Autoriteti Veterinar për qëllime eksporti; ose
b) janë përpunuar në një objekt të miratuar nga Autoriteti Veterinar për qëllime eksporti, ku është siguruar shkatërrimi i virusit të murtajës afrikane të derrave në përputhje me një nga proceset e listuara në nenin 15.1.26, të Kodit Terrestrial të OIE-së dhe janë marrë masat e nevojshme pas përpunimit për të shmangur kontaktin me produktin me çdo burim të virusit të murtajës afrikane të derrave.

2.8. Për lëkurët e kafshëve të llojit derra, certifikata shëndetësore veterinare, duhet të vërtetojë që:

a) kanë ardhur nga derra të një vendi ose zone të lirë nga sëmundja e murtajës afrikane të derrave, në përputhje me pikën 1 ose pikën 2, të nenit 15.1.4, të Kodit Terrestrial të OIE-së dhe janë përpunuar në një objekt të miratuar nga Autoriteti Veterinar për qëllime eksporti; ose
b) origjinojnë nga derra të egër të mbajtur ose të butë të kapur në një vend, zonë ose kompartament pa prezencë të sëmundjes së murtajës afrikane të derrave dhe janë përpunuar në një objekt të miratuar nga Autoriteti Veterinar për qëllime eksporti; ose
c) janë përpunuar në një objekt të miratuar nga Autoriteti Veterinar për qëllime eksporti, ku është siguruar shkatërrimi i virusit të murtajës afrikane të derrave në përputhje me një nga procedurat e përmendura në nenin 15.1.25, të Kodit Terrestrial të OIE-së dhe janë marrë masat paraprake të nevojshme pas përpunimit për të shmangur kontaktin e produktit me çdo burim të virusit të murtajës afrikane të derrave.

3. Urdhri nr. 558, datë 23.7.2024, “Për disa masa mbrojtëse ndaj sëmundjes së murtajës afrikane të derrave të shfaqur në shtetin e Gjermanisë”, shfuqizohet.
4. Autoriteti Kombëtar i Ushqimit të informojë rregullisht brenda 24 orëve Autoritetin Kombëtar të Veterinarisë dhe Mbrojtjes së Bimëve, Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit për çdo ngarkesë të kafshëve të llojit derra, produkteve dhe nënprodukteve të tyre, materialit biologjik, embrioneve, mishit dhe nënprodukteve të tyre.

5. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural, Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve.

Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

Anila Denaj

